烤魚都流行左好一段時間，但係我唔係成日都會食，主要原因係出名嘅鋪頭唔多，就算好味嘅鋪頭，分店都唔會好多，比較難約朋友。我仲記得以前食過嘅烤魚係好脆，食落索索聲， 就算佢有啲湯底係底，都唔會變冧。之後都試過幾間唔同嘅鋪頭，但係做唔到呢一個效果出嚟，條魚一掂到個湯底就唔脆...於是，我又去返以前食過嘅第一間烤魚，依然係可以食返回憶既味道。條魚仲要勁大條，同其他一般嘅烤魚真係唔同。仍然係脆卜卜，魚肉滑，唔腥加埋d羅白食，索曬魚既鮮味同湯底...